turjo4nis/wikipedia-bn-dump-20250701 huggingface dataset:
পরিগণনামূলক ভাষাবিজ্ঞান

পরিগণনামূলক ভাষাবিজ্ঞান (ইংরেজি Computational linguistics) জ্ঞানের একটি আন্তঃক্ষেত্রীয় শাখা যেখানে পরিগণনামূলক দৃষ্টিকোণ থেকে মানুষের মুখের স্বাভাবিক ভাষার পরিসংখ্যানগত বা গাণিতিক সূত্র-ভিত্তিক মডেল তৈরি করা হয়।

প্রথাগতভাবে যেসব কম্পিউটার প্রকৌশলী পরিগণক যন্ত্র তথা কম্পিউটারের ব্যবহারিক প্রয়োগের মাধ্যমে স্বাভাবিক ভাষা প্রক্রিয়াজাতকরণের উপরে কাজ করতেন, তারাই মূলত পরিগণনামূলক ভাষাবিজ্ঞানের উপর কাজ করতেন। তবে বর্তমানে তারা ভাষাবিজ্ঞানী, কৃত্রিম বুদ্ধিমত্তা বিশেষজ্ঞ, গণিতবিদ, যুক্তিবিদ, দার্শনিক, ধীবিজ্ঞানী, ধী-মনোবিজ্ঞানী, মনোভাষাবিজ্ঞানী, নৃবিজ্ঞানী এবং স্নায়ুবিজ্ঞানীদের সাথে একত্রে কাজ করেন।

পরিগণণামূলক ভাষাবিজ্ঞানের তাত্ত্বিক ও ফলিত দুইটি দিকই আছে। তাত্ত্বিক পরিগণনামূলক ভাষাবিজ্ঞানে তাত্ত্বিক ভাষাবিজ্ঞান ও ধী-বিজ্ঞানগুলির বিষয়গুলির উপর জোর দেওয়া হয়। অন্যদিকে ফলিত পরিগণনামূলক ভাষাবিজ্ঞানে মানুষের মুখের স্বাভাবিক ভাষার প্রতিমান তথা মডেল নির্মাণ করলে যে ব্যবহারিক সুবিধাগুলি পাওয়া সম্ভব সেগুলির উপর জোর দেওয়া হয়

অ্যাসোসিয়েশন ফর কম্পিউটেশনাল লিঙ্গুইস্টিকস (Association for Computational Linguistics) পরিগণনামূলক ভাষাবিজ্ঞানকে নিচের মত করে সংজ্ঞায়িত করেছে:
...the scientific study of language from a computational perspective. Computational linguists are interested in providing computational models of various kinds of linguistic phenomena.

অর্থাৎ "[পরিগণনামূলক ভাষাবিজ্ঞান] হল পরিগণনামূলক দৃষ্টিকোণ থেকে ভাষার বৈজ্ঞানিক গবেষণা। এর লক্ষ্য বিভিন্ন ভাষাগত ঘটনার পরিগণনামূলক মডেল তৈরি করা।"

তথ্যসূত্র

ভাষাবিজ্ঞান
গবেষণার পরিগণনামূলক ক্ষেত্র
সংজ্ঞানাত্মক বিজ্ঞান
কম্পিউটার বিজ্ঞানের উপক্ষেত্র
রৌপ বিজ্ঞান
পরিগণনামূলক ভাষাবিজ্ঞান
তুলনামূলক ভাষাবিজ্ঞান

তুলনামূলক ভাষাবিজ্ঞান (মূলত তুলনামূলক দর্শন), ঐতিহাসিক ভাষাতত্ত্ব-এর একটি শাখা, যা বিভিন্ন ভাষার তুলনার মাধ্যমে তাদের ঐতিহাসিক সম্পর্কিততা স্থাপন সঙ্গে সংশ্লিষ্ট।

পদ্ধতি

ইতিহাস 
তুলনামূলক ভাষাবিজ্ঞানের সূত্রপাত করেছিলেন স্যার উইলিয়াম জোন্স(১৭৮৬)।

সম্পর্কিত ক্ষেত্র

ছদ্ম ভাষাগত তুলনা

আরও দেখুন

তথ্যসূত্র

গ্রন্থপঞ্জি 
 August Schleicher: Compendium der vergleichenden Grammatik der indogermanischen Sprachen. (Kurzer Abriss der indogermanischen Ursprache, des Altindischen, Altiranischen, Altgriechischen, Altitalischen, Altkeltischen, Altslawischen, Litauischen und Altdeutschen.) (2 vols.) Weimar, H. Boehlau (1861/62); reprinted by Minerva GmbH, Wissenschaftlicher Verlag, 
Karl Brugmann, Berthold Delbrück, Grundriss der vergleichenden Grammatik der indogermanischen Sprachen (1886–1916).
Raimo Anttila, Historical and Comparative Linguistics (Benjamins, 1989) 
Theodora Bynon, Historical Linguistics (Cambridge University Press, 1977) 
Richard D. Janda and Brian D. Joseph (Eds), The Handbook of Historical Linguistics (Blackwell, 2004) 
Roger Lass, Historical linguistics and language change. (Cambridge University Press, 1997) 
Winfred P. Lehmann, Historical Linguistics: An Introduction (Holt, 1962) 
R.L. Trask (ed.), Dictionary of Historical and Comparative Linguistics  (Fitzroy Dearborn, 2001) 

ভাষাবিজ্ঞান
তুলনামূলক ভাষাবিজ্ঞান
ঐতিহাসিক ভাষাবিজ্ঞান
গোরো শিমুরা

গোরো শিমুরা ([[জাপানি ভাষা|][জাপানি]: 志村五郎) (১৯৩০—) বিশিষ্ট জাপানি গণিতবিদ। তিনি বর্তমানে মার্কিন যুক্তরাষ্ট্রের প্রিন্সটন বিশ্ববিদ্যালয়ে প্রফেসর এমেরিটাস পদে অধীষ্ঠ আছেন। শিমুরা প্রয়াত জাপানি গণিতবিদ ইয়ুতাকা তানিয়ামার বন্ধু ও সহকর্মী ছিলেন। তাদের দুজনের গবেষণার ফসল গণিতের তানিয়ামা-শিমুরা অনুমান, যেটি পরবর্তীতে ফের্মার বিখ্যাত শেষ উপপাদ্য প্রমাণে সহায়তা করে।

জাপানি গণিতবিদ
১৯৩০-এ জন্ম
২০১৯-এ মৃত্যু
টোকিও বিশ্ববিদ্যালয়ের প্রাক্তন শিক্ষার্থী
২০শ শতাব্দীর মার্কিন গণিতবিদ
২১শ শতাব্দীর মার্কিন গণিতবিদ
প্রিন্সটন বিশ্ববিদ্যালয়ের শিক্ষক
উপজেলা পরিষদ

উপজেলা পরিষদ বাংলাদেশের প্রশাসনিক ব্যবস্থার একটি একক অংশ। একটি উপজেলার প্রশাসনিক দায়িত্বে নিয়োজিত স্থানীয় জনগণ কর্তৃক নির্বাচিত পরিষদ উপজেলা পরিষদ নামে পরিচিত।

গঠন 

 উপজেলার প্রাপ্তবয়স্ক ভোটারদের প্রত্যক্ষ ভোটে নির্বাচিত একজন চেয়ারম্যান।
 দুইজন ভাইস চেয়ারম্যান (একজন মহিলা)
 উপজেলার আওতাধীন ইউনিয়ন পরিষদ ও পৌরসভার (যদি থাকে) চেয়ারম্যানগণ উপজেলা পরিষদের নির্বাচিত প্রতিনিধি হিসেবে থাকেন।
 ইউনিয়ন/পৌরসভার মোট সদস্যসংখ্যার এক তৃতীয়াংশ মহিলা আসনের জন্য বরাদ্দ থাকে এবং ইউনিয়ন/পৌরসভার মহিলা সদস্যগণ নিজেদের মধ্য থেকে এই সদস্য নির্বাচন করেন।

মেয়াদকাল 

উপজেলা পরিষদের মেয়াদকাল মিটিংএর দিন থেকে ৫ বছর। সরকার কর্তৃক মনোনীত একজন সরকারি কর্মকর্তা বা উপজেলা নির্বাহী অফিসার (ইউ এন ও) এই পরিষদের মুখ্য নির্বাহী কর্মকর্তা হিসেবে সমস্ত নির্বাহী দায়িত্ব পালন করেন।

স্ট্যান্ডিং কমিটি 

সুষ্ঠুভাবে কার্যক্রম পরিচালনার নিমিত্তে উপজেলা পরিষদ ১৭টি বিষয়ে স্ট্যান্ডিং কমিটি গঠন করে। এগুলো হলো
 আইন-শৃঙ্খলা কমিটি
 যোগাযোগ ও ভৌত অবকাঠামো উন্নয়ন কমিটি
 কৃষি ও সেচ কমিটি
 মাধ্যমিক ও মাদরাসা শিক্ষা কমিটি
 প্রাথমিক ও গণশিক্ষা কমিটি
 স্বাস্থ্য ও পরিবার কল্যাণ কমিটি
 যুব ও ক্রীড়া উন্নয়ন কমিটি
 মহিলা ও শিশু উন্নয়ন কমিটি
 সমাজ কল্যাণ কমিটি
 মুক্তিযোদ্ধা বিষয়ক কমিটি
 মৎস্য ও প্রাণী সম্পদ কমিটি
 পল্লী উন্নয়ন ও সমবায় কমিটি
 সংস্কৃতি কমিটি
 পরিবেশ ও বন কমিটি
 বাজার মূল্য পর্যবেক্ষণ, মনিটরিং ও নিয়ন্ত্রণ কমিটি
 অর্থ, বাজেট, পরিকল্পনা ও স্থানীয় সম্পদ আহরণ কমিটি
 উপজেলা পানি সরবরাহ ও স্যানিটেশন কমিটি

কার্যক্রম 
উপজেলা পর্যায়ের সমস্ত কার্যাবলীকে মূলতঃ সংরক্ষিত ও হস্তান্তরিত এই দুইভাগে ভাগ করা হয়। সংরক্ষিত দায়িত্বের মধ্যে আইন শৃঙ্খলা রক্ষা, দেওয়ানী ও ফৌজদারী বিচার, রাজস্ব প্রশাসন নিয়ন্ত্রণ, প্রয়োজনীয় দ্রব্যাদি সরবরাহ, বৃহৎ শিল্প, খনন কার্য এবং খনিজ সম্পদের উন্নয়ন ইত্যাদি দায়িত্ব অন্যতম।

অন্যদিকে হস্তান্তরিত দায়িত্বের মধ্যে পঞ্চবার্ষিক পরিকল্পনা ও উন্নয়ন পরিকল্পনা প্রণয়ন ও বাস্তবায়ন, আন্তঃ উপজেলা সড়ক নির্মাণ ও সংরক্ষণ, কৃষি সম্প্রসারণ ও কৃষি উপকরণ সরবরাহ ও সেচ ব্যবস্থা, স্বাস্থ্য ও পরিবার পরিকল্পনা সেবা ব্যবস্থা নিশ্চিতকরণ, বিশুদ্ধ খাবার পানি সরবরাহ নিশ্চিতকরণ ও পয়ঃ নিষ্কাশন ব্যবস্থা প্রণয়ন ইত্যাদি কার্যক্রম অন্তর্ভুক্ত।

আরও দেখুন 
 বাংলাদেশের উপজেলা সমূহের তালিকা
 বাংলাদেশের জেলা পরিষদ

তথ্যসূত্র 

বাংলাদেশের উপজেলা
প্রশাসনিক একক
ইয়ুতাকা তানিয়ামা

বিশিষ্ট জাপানি গণিতবিদ ছিলেন।

উল্লেখযোগ্য কাজ 
সহকর্মী গোরো শিমুরার সাথে সম্মিলিতভাবে তিনি তানিয়ামা-শিমুরা অনুমানের জন্ম দেন, যেটি পরবর্তীতে ফের্মার বিখ্যাত শেষ উপপাদ্য প্রমাণা সহায়তা করে।

মৃত্যু 
তানিয়ামা তার ৩১তম জন্মদিনের অল্প কিছুদিন পর আত্মহত্যা করেন। তার মৃত্যুর মাসখানেক পরে তানিয়ামা যে মহিলাকে বিয়ে করার পরিকল্পনা করেছিলেন, সেই মহিলা মিসাকো সুজুকি-ও শোকে আত্মহনন করেন।

তথ্যসূত্র

আরো পড়ুন 
 
 Singh, Simon (hardcover, 1998). Fermat's Enigma. Bantam Books.  (previously published under the title Fermat's Last Theorem).
 

জাপানি গণিতবিদ
১৯২৭-এ জন্ম
১৯৫৮-এ মৃত্যু
১৯৫৮-এ আত্মহত্যা
জাপানি বিজ্ঞানী
টোকিও বিশ্ববিদ্যালয়ের প্রাক্তন শিক্ষার্থী
জাপানে আত্মহত্যা
এটিপি মাস্টার্স সিরিজ

এটিপি মাস্টার্স সিরিজ () নয়টি টেনিস টুর্নামেন্টের একটি সিরিজ। সিরিজটি এটিপি পেশাদার টেনিস টুরের একটি অংশ এবং সিরিজের টুর্নামেন্টগুলি প্রতিবছর সারা বছর ধরে ইউরোপ ও উত্তর আমেরিকার বিভিন্ন ভেন্যুতে অনুষ্ঠিত হয়। শীর্ষস্থানীয় পুরুষ টেনিস খেলোয়াড়দের এই টুর্নামেন্টগুলিতে অংশগ্রহণ বাধ্যতামূলক। চার গ্র‌্যান্ড স্ল্যাম টুর্নামেন্টের পরে মাস্টার্স সিরিজ টুর্নামেন্টগুলি পেশাদার টেনিসের সবচেয়ে মর্যাদাপূর্ণ টুর্নামেন্ট।

১৯৯০ সালে এটিপি টুরের শুরু থেকেই এই সিরিজটি চালু করা হয়। ১৯৯৬ থেকে ১৯৯৯ সালে এটি মার্সেডিস বেঞ্জ সুপার নাইন নামে পরিচিত ছিল। এরপর ২০০০ সালে এর নাম দেওয়া হয় টেনিস মাস্টার্স সিরিজ এবং ২০০৪ সাল থেকে এটি বর্তমান নামে পরিচিত।

এটিপি মাস্টার্স সিরিজের টুর্নামেন্টের ফলাফল সাধারণ টুর্নামেন্টের চেয়ে বেশি র‌্যাংকিং পয়েন্ট প্রদান করে। তবে এর পরিমাণ গ্র‌্যান্ড স্ল্যাম এবং বছরশেষের টেনিস মাস্টার্স কাপের চেয়ে কম। বর্তমানে সব ম্যাচ তিন সেটের হয়ে থাকে।

আন্দ্রে আগাসি সবচেয়ে বেশি সংখ্যক মাস্টার্স সিরিজ টুর্নামেন্ট জিতেছেন (১৭টি)।

টেনিস টুর্নামেন্ট
ইন্ডিয়ান ওয়েল্‌স মাস্টার্স

ইন্ডিয়ান ওয়েল্‌স মাস্টার্স () মার্কিন যুক্তরাষ্ট্রের ক্যালিফোর্নিয়া অঙ্গরাজ্যের ছোট শহর ইন্ডিয়ান ওয়েলসে অনুষ্ঠিত একটি বার্ষিক টেনিস টুর্নামেন্ট। ইভেন্টটির স্পন্সরের দেয়া বর্তমান নাম বিএনপি পারিবাস ওপেন।

টুর্নামেন্টটি এটিপি পেশাদারী পুরুষ টেনিস টুরের একটি মাস্টার্স মর্যাদাসম্পন্ন টুর্নামেন্ট এবং ডব্লিউটিএ প্রমীলা টেনিস টুরের টিয়ার ১ বা প্রথম স্তরের একটি টুর্নামেন্ট। এটি মার্চ মাসের শুরুতে মায়ামি মাস্টার্সের আগে অনুষ্ঠিত হয় এবং এর মূল ড্র ৮ দিনেরও বেশি সময় ধরে খেলা হয়। মহিলাদের ড্র সাধারণত বুধবারে শুরু হয় এবং পরের সপ্তাহের শনিবারে শেষ হয়। পুরুষদের ড্র শুক্রবারে শুরু হয়ে পরবর্তী সপ্তাহের রবিবারে শেষ হয়। মহিলা ও পুরুষ উভয় ক্ষেত্রেই একক খেলার ড্র-তে ৯৬ জন খেলোয়াড় অংশ নেন। ৩২ জন বাছাই খেলোয়াড় সরাসরি ২য় রাউণ্ডে প্রবেশ করেন।

টুর্নামেন্টটি হার্ড কোর্টে খেলা হয় এবং চারটি টেনিস গ্র্যান্ড স্ল্যাম টুর্নামেন্টের পরে এটিতেই সবচেয়ে বেশি জনসমাগম ঘটে। এটিকে প্রায়ই "পঞ্চম গ্র্যান্ড স্ল্যাম" বলা হয়। গড়ে প্রায় আড়াই লাখ দর্শক এখানে খেলা দেখতে আসেন।

তথ্যসূত্র 

টেনিস টুর্নামেন্ট
হার্ড কোর্ট টেনিস প্রতিযোগিতা
১৯৭৪-এ প্রতিষ্ঠিত পুনরাবৃত্ত ক্রীড়া ঘটনা
মন্টি কার্লো মাস্টার্স

মন্টি কার্লো মাস্টার্স () পুরুষ পেশাদার টেনিস খেলোয়াড়দের জন্য একটি বাৎসরিক টেনিস প্রতিযোগিতা যা মোনাকোর মন্টি কার্লো শহরের সীমানায় অবস্থিত ফ্রান্সের রোকব্রুন-কাপ-মার্‌তা লোকালয়ে  অনুষ্ঠিত হয়। প্রতিযোগিতা এটিপি পেশাদার টুরে মাস্টার্স সিরিজের অন্তর্ভুক্ত। এটি ক্লে কোর্টে খেলা হয়। সাধারণত এপ্রিল-মে মাসে টুর্নামেন্টটি অনুষ্ঠিত হয়।

তথ্যসূত্র 

টেনিস টুর্নামেন্ট
রোম মাস্টার্স

রোম মাস্টার্স ইটালির রোম শহরে অনুষ্ঠিত একটি বার্ষিক টেনিস প্রতিযোগিতা। টুর্নামেন্টটি এটিপি পেশাদারী পুরুষ টেনিস টুরের একটি মাস্টার্স মর্যাদাসম্পন্ন টুর্নামেন্ট এবং ডব্লিউটিএ প্রমীলা টেনিস টুরেরপ্রিমিয়ার ৫ এর একটি টুর্নামেন্ট। এটি কর্দমাক্ত কোর্টে খেলা হয়।

টেনিস টুর্নামেন্ট
১৯৩০-এ প্রতিষ্ঠিত পুনরাবৃত্ত ক্রীড়া ঘটনা
কানাডা মাস্টার্স

কানাডা মাস্টার্স কানাডার টরন্টো ও মন্ট্রিয়াল শহরে প্রতিবছর অনুষ্ঠিত টেনিস প্রতিযোগিতা। পুরুষ ও মহিলা উভয় ধরনের টেনিস টুরেই এটি একটি প্রথম সারির প্রতিযোগিতা। প্রতিবছর জুলাই-আগস্ট মাসে এটি অনুষ্ঠিত হয়। বর্তমানে স্পন্সরের নামে এটি রজার্স কাপ নামে পরিচিত।

টেনিস টুর্নামেন্ট
হার্ড কোর্ট টেনিস প্রতিযোগিতা
১৮৮১-এ কানাডায় প্রতিষ্ঠিত
সিনসিনাটি মাস্টার্স

সিনসিনাটি মাস্টার্স (Cincinnati Masters) মার্কিন যুক্তরাষ্ট্রের ওহাইও অঙ্গরাজ্যের সিনসিনাটিতে অনুষ্ঠিত একটি টেনিস প্রতিযোগিতা। এটি ১৮৯৯ সালের ১৮ই সেপ্টেম্বর প্রথম অনুষ্ঠিত হয়। বর্তমানে এটি পেশাদার টেনিস মরশুমে মাস্টার্স মর্যাদাপ্রাপ্ত একটি প্রতিযোগিতা।

টেনিস টুর্নামেন্ট
মাদ্রিদ মাস্টার্স

মাদ্রিদ ওপেন (ইংরেজি ভাষায়: Madrid Open) স্পেনের মাদ্রিদ শহরে অনুষ্ঠিত একটি বার্ষিক টেনিস প্রতিযোগিতা। টুর্নামেন্টটির বর্তমান নাম মিউচুয়া মাদ্রিলেনা মাদ্রিদ ওপেন। এ প্রতিযোগিতা এটিপি পেশাদার টুরে মাস্টার্স সিরিজের অন্তর্ভুক্ত।

টেনিস টুর্নামেন্ট
হার্ড কোর্ট টেনিস প্রতিযোগিতা
পারমাণবিক পদার্থবিজ্ঞান

পারমাণবিক পদার্থবিজ্ঞান () পদার্থবিজ্ঞানের একটি শাখা যেখানে পারমাণবিক কেন্দ্রীণ ও ইলেকট্রনসমূহ নিয়ে গঠিত একটি আলাদা সিস্টেম বা ব্যবস্থা হিসেবে পরমাণুর উপর গবেষণা করা হয়। পরমাণু কেন্দ্রীণের চারপাশে ইলেকট্রনগুলি কীভাবে বিন্যস্ত এবং এই বিন্যাসগুলি কী প্রক্রিয়ায় পরিবর্তিত হতে পারে, তা-ই মূলত এই ক্ষেত্রটির আলোচ্য বিষয়।

পদার্থবিজ্ঞান
পারমাণবিক পদার্থবিজ্ঞান
পারমাণবিক, আণবিক ও আলোকীয় পদার্থবিজ্ঞান
কোয়ান্টাম ক্ষেত্র তত্ত্ব

কোয়ান্টাম ক্ষেত্র তত্ত্ব হল ভৌত ব্যবস্থাসমূহ ব্যাখ্যা করার একটি তত্ত্ব বা কাঠামো, যা কণা পদার্থবিজ্ঞান ও ঘনীভূত পদার্থ পদার্থবিজ্ঞানে ব্যাপকভাবে ব্যবহৃত হয়। আধুনিক কণা পদার্থবিজ্ঞানের বেশির ভাগ তত্ত্ব (যেমন মৌলিক কণাসমূহের আদর্শ মডেল ও তাদের মধ্যকার মিথস্ক্রিয়া) আপেক্ষিক কোয়ান্টাম ক্ষেত্র তত্ত্ব ব্যবহার করে ব্যাখ্যা করা হয়েছে। ঘনীভূত পদার্থ পদার্থবিজ্ঞানেও এটি ব্যবহার করা হয়, বিশেষত যখন কণার সংখ্যা হ্রাস-বৃদ্ধির সুযোগ থাকে (যেমন অতিপরিবাহিতার বিসিএস তত্ত্বে)।

তথ্যসূত্র 

পদার্থবিজ্ঞান
কোয়ান্টাম ক্ষেত্র তত্ত্ব
কোয়ান্টাম বলবিজ্ঞান
গাণিতিক পদার্থবিজ্ঞান
মাই বেস্ট ফ্রেন্ড্‌স বার্থডে

মাই বেস্ট ফ্রেন্ড্‌স বার্থডে (১৯৮৭) কোয়েন্টিন টারান্টিনো ও ক্রেইগ হ্যামান-এর অসমাপ্ত সাদাকালো চলচ্চিত্র।

কুশীলব
 কোয়েন্টিন টারান্টিনো
 ক্রেইগ হ্যামান
 ক্রিস্টাল শ
 অ্যালেন গারফিল্ড
 অ্যাল হ্যারেল
 ব্রেন্ডা হিলহাউজ
 লিন্ডা কায়ে
 স্টেভো পলিই
 অ্যালান স্যানবর্ন
 রিক টার্নার
 রোল্যান্ড ওয়াফোর্ড

তথ্যসূত্র

বহিঃসংযোগ
 

১৯৮৭-এর চলচ্চিত্র
১৯৮০-এর দশকের কমেডি চলচ্চিত্র
ইংরেজি ভাষার চলচ্চিত্র
কোয়েন্টিন টারান্টিনো পরিচালিত চলচ্চিত্র
কোয়েন্টিন টারান্টিনোর চিত্রনাট্য
মার্কিন চলচ্চিত্র
মার্কিন সাদাকালো চলচ্চিত্র
মার্কিন স্বাধীন চলচ্চিত্র
মার্কিন স্বল্পদৈর্ঘ্য চলচ্চিত্র
হাস্যরসাত্মক স্বল্পদৈর্ঘ্য চলচ্চিত্র
মার্কিন হাস্যরসাত্মক চলচ্চিত্র
১৯৮০-এর দশকের ইংরেজি ভাষার চলচ্চিত্র
১৯৮০-এর দশকের মার্কিন চলচ্চিত্র
পাল্প ফিকশন

পাল্প ফিকশন ১৯৯৪ সালে মুক্তিপ্রাপ্ত চলচ্চিত্র নির্দেশক কুয়েন্টিন টারান্টিনোর অস্কার পুরস্কার বিজয়ী একটি চলচ্চিত্র। কোয়েন্টিন টারান্টিনো নির্দেশনা ছাড়াও রজার এভেরির সাথে এই চলচ্চিত্রটির সংলাপ নির্দেশনায় অবদান রাখেন।

পাল্প ফিকশন চলচ্চিত্রটি মুক্তি পাবার সাথে-সাথে রাতারাতি চলচ্চিত বোদ্ধাদের মাঝে ভীষণ সাড়া জাগায়। এমনকি আজও, মুক্তির ৩০ বছর পর চলচ্চিত্র তৈরির সময় নির্দেশক আর পরিচালকেরা পাল্প ফিকশন এর অসামান্য ও অনন্য আবহ দ্বারা প্রভাবিত হন বা হয়েছেন বলে প্রমাণ পাওয়া যায়।

চলচ্চিত্রটির অনন্য ও নজর কাড়া বৈশিষ্ট্য এর মধ্য রয়েছে ভগ্ন ঘটনাপ্রবাহ,ব্যতিক্রমী চরিত্র-চারণ,পরিহাস আর ব্যঙ্গার্থক অবস্থার চতুর সমন্বয়,চলচ্চিত্র ধারণকারী ক্যমেরার ব্যতিক্রমী ব্যবহার আর অতীতের জনপ্রিয় বিনোদন মূহুর্তের ক্রমোল্লেখ।

টারান্টিনো আর এভেরি এই চলচ্চিত্রের জন্য "শ্রেষ্ঠ অনন্য সংলাপ নির্দেশনা" বিভাগে অস্কার পুরস্কার লাভ করেন। এছাড়াও আরো বেশ কয়েকটি বিভাগ যেমন "শ্রেষ্ঠ চলচ্চিত্র" এর ক্ষেত্রেও পাল্প ফিকশন অস্কার মনোনয়ন লাভ করে।

বহিঃসংযোগ 

 
 
 
 
 
 
 
 Pulp Fiction bibliography (via UC Berkeley)
  A discussion of Ezekiel 25:17 in the film

১৯৯৪-এর চলচ্চিত্র
মার্কিন চলচ্চিত্র
ইংরেজি ভাষার চলচ্চিত্র
এদ্‌গার পুরস্কার বিজয়ী
ঔষধ সম্পর্কিত চলচ্চিত্র
লস অ্যাঞ্জেলেসের পটভূমিতে চলচ্চিত্র
স্টুডিওক্যানেলের চলচ্চিত্র
শ্রেষ্ঠ চলচ্চিত্র বিভাগে ইন্ডিপেন্ডেন্ট স্পিরিট পুরস্কার বিজয়ী
পাল্ম দর বিজয়ী
মার্কিন তিক্ত হাস্যরসাত্মক চলচ্চিত্র
মার্কিন অপরাধ হাস্যরসাত্মক নাট্য চলচ্চিত্র
মার্কিন স্বাধীন চলচ্চিত্র
১৯৯০-এর দশকের ইংরেজি ভাষার চলচ্চিত্র
কোয়েন্টিন টারান্টিনো পরিচালিত চলচ্চিত্র
লস অ্যাঞ্জেলেসে ধারণকৃত চলচ্চিত্র
মিরাম্যাক্সের চলচ্চিত্র
মার্কিন যুক্তরাষ্ট্রের জাতীয় চলচ্চিত্রের তালিকাভুক্তি চলচ্চিত্র
মার্কিন নব্য-নোয়ার চলচ্চিত্র
বাফটা বিজয়ী (চলচ্চিত্র)
ধর্ষণ সম্পর্কে চলচ্চিত্র
প্রতিশোধ বিষয়ক চলচ্চিত্র
১৯৯০-এর দশকের মার্কিন চলচ্চিত্র
কিল বিল

কিল বিল ( কিল্‌ বিল্‌ অর্থাৎ "বিলকে হত্যা করো") কুয়েন্টিন টারান্টিনো পরিচালিত একটি ইংরেজি চলচ্চিত্র। এর মূল ভূমিকায় অভিনয় করেন অভিনেত্রী উমা থারম্যান। 
ছবিটির প্রথম অংশের ব্যাপক সাফল্যের পর এর ধারাবাহিকতায় কিল বিল ২ বের হয়। কিল বিল ২-এ মূল কাহিনির সমাপ্তি টানা হয়। ছবিটিতে উমা থারম্যানের চরিত্র একাধারে একজন পেশাদার খুনী এবং স্নেহপরায়ণ মা যিনি সন্তানের মঙ্গলের জন্য যেকোনো বিপদের সম্মুখীন হতে পারেন।

তথ্যসূত্র 

মার্কিন চলচ্চিত্র
ইংরেজি ভাষার চলচ্চিত্র
২০০৩-এর চলচ্চিত্র
কুয়েন্টিন টারান্টিনো পরিচালিত চলচ্চিত্র
নারীবাদী চলচ্চিত্র
প্রতিশোধ বিষয়ক চলচ্চিত্র
লাইভ অ্যাকশন ও অ্যানিমেশন সহ চলচ্চিত্র
কোয়েন্টিন টারান্টিনো পরিচালিত চলচ্চিত্র
গ্রাইন্ড হাউস

গ্রাইন্ডহাউজ কুয়েন্টিন টারান্টিনো এবং রবার্ট রড্রিগেস পরিচালিত একটি মার্কিন চলচ্চিত্র।

বক্স অফিস
গ্রিন্ডহাউজ বক্স অফিসে লাভ করতে পারিনি। কিন্তু চমৎকার বক্স অফিসের বিশ্লষণ এবং অনুকূল পর্যাচোলনার জন্য এটি জনপ্রিয়। চলচ্চিত্রটি তৈরীতে $৫৩ মিলিয়ন খরচ হয়েছে। এবং অর্জন করেছে $১১.৫ মিলিয়ন" মার্কিন যুক্তরাষ্ট্রে।

তথ্যসূত্র 

মার্কিন চলচ্চিত্র
ইংরেজি ভাষার চলচ্চিত্র
রহস্যদঘাটন চলচ্চিত্র
মার্কিন হাস্যরসাত্মক লোমহর্ষক চলচ্চিত্র
২০০৭-এর চলচ্চিত্র
মার্কিন মারপিটধর্মী রোমাঞ্চকর চলচ্চিত্র
স্বজাতিভক্ষণ সম্পর্কে চলচ্চিত্র
মার্কিন ধারাবাহিক খুনি চলচ্চিত্র
রবার্ট রদ্রিগেজ পরিচালিত চলচ্চিত্র
কোয়েন্টিন টারান্টিনো পরিচালিত চলচ্চিত্র
২০০০-এর দশকের ইংরেজি ভাষার চলচ্চিত্র
২০০০-এর দশকের মার্কিন চলচ্চিত্র
ইনগ্লোরিয়াস বাস্টার্ডস

ইনগ্লোরিয়াস বাস্টার্ড্‌স ২০০৯ সালে মুক্তিপ্রাপ্ত কোয়েন্টিন টারান্টিনো পরিচালিত একটি চলচ্চিত্র। ব্র্যাড পিট ও ক্রিস্টোফার ওয়াল্টজ এতে অভিনয় করেছেন। ৮২ তম অ্যাকাডেমী অ্যাওয়ার্ডে এই চলচ্চিত্রটি সেরা ছবি ও সেরা পরিচালক সহ ৮ টি বিভাগে মনোনয়ন পায় ও ক্রিস্টোফার ওয়াল্টজ সেরা পার্শ্ব অভিনেতার পুরস্কার জিতে নেন।

কাহিনী সংক্ষেপ 
গল্পের সময়কাল ১৯৪১ থেকে ১৯৪৪, নাৎজি-অধিকৃত ফ্রান্সে। আমেরিকান-ইহুদী আটজন সৈনিককে পাঠানো হয় এই অঞ্চলে গিয়ে নাৎজিনিধনে। এই আটজনের নাৎজিনিধনের বীভৎস গল্প ছড়িয়ে পড়ে বিপক্ষশিবিরে, এদেরকেই বলা হতো বাস্টার্ডস। যুদ্ধের শেষের দিকে, ১৯৪৪ সালে এক জার্মান সৈনিকের বীরত্বের কাহিনী দিয়ে চলচ্চিত্র বানানো হয়। সেই চলচ্চিত্রের প্রিমিয়ার শো’তে আসবেন হিটলার, এমন খবর গোপনসূত্রে পেয়ে যায় বাস্টার্ডরা। তাদের পরিকল্পনা ছিলো, একই দিনে হিটলার, গোয়েবলস, জেনারেল হারম্যান গোরিংকে মেরে ফেলার সুযোগ পাওয়া গেছে, সেটা কাজে লাগাতেই হবে। মূলত গেরিলা কায়দায় কাজ করা এই দলটি তখন ছদ্মবেশে সিনেমা হলে ঢুকে পড়ার ফন্দি আঁটে। সৌভাগ্যক্রমে, সিনেমাহলের মালিক এক কমবয়েসি ছদ্মবেশী ইহুদি মেয়ে, যে নিজেও আলাদাভাবে হিটলারকে মারার নকশা করছে।

তথ্যসূত্র

বহিঃসংযোগ 

 
 
 
 
 
 
 Inglourious Basterds Production Notes
 My Father, The Inglourious Basterd: Peter Masters and the real story of X Troop
 Remaking History: An Interview with Quentin Tarantino by Rene Rodriguez, 18 August, 2009
 Hidden meanings, secret narratives and visual clues; Inglourious Basterds decoded

মার্কিন চলচ্চিত্র
ইংরেজি ভাষার চলচ্চিত্র
ফরাসি ভাষার চলচ্চিত্র
গুপ্তহত্যা সম্পর্কে চলচ্চিত্র
ইহুদি ও ইহুদিধর্ম সম্পর্কে চলচ্চিত্র
জার্মানিতে ধারণকৃত চলচ্চিত্র
লন্ডনের পটভূমিতে চলচ্চিত্র
প্যারিসের পটভূমিতে চলচ্চিত্র
প্যারিসে ধারণকৃত চলচ্চিত্র
ফ্যাসিবাদী বিরোধী চলচ্চিত্র
বাবেল্সবার্গ স্টুডিওর চলচ্চিত্র
আডলফ হিটলারের সাংস্কৃতিক চিত্রায়ণ
ফ্রান্সের পটভূমিতে চলচ্চিত্র
মার্কিন বহুভাষিক চলচ্চিত্র
২০০৯-এর চলচ্চিত্র
২০০০-এর দশকের ইংরেজি ভাষার চলচ্চিত্র
২০০০-এর দশকের যুদ্ধভিত্তিক চলচ্চিত্র
মার্কিন মারপিটধর্মী রোমাঞ্চকর চলচ্চিত্র
মার্কিন যুদ্ধভিত্তিক নাট্য চলচ্চিত্র
বাফটা বিজয়ী (চলচ্চিত্র)
কোয়েন্টিন টারান্টিনো পরিচালিত চলচ্চিত্র
১৯৪৪-এর পটভূমিতে চলচ্চিত্র
জার্মান নাট্য চলচ্চিত্র
ইউনিভার্সাল পিকচার্সের চলচ্চিত্র
২০০০-এর দশকের মার্কিন চলচ্চিত্র
ইহুদি গণহত্যার চলচ্চিত্র
মার্কিন রাজনৈতিক বিদ্রুপাত্মক চলচ্চিত্র
ফ্রম ডাস্ক টিল ডন

ফ্রম ডাস্ক টিল ডন (ইংরেজি: From Dusk Til Dawn ফ্রম্‌ ডাস্ক্‌ টিল্‌ ডন্‌ অর্থাৎ "সন্দ্যা থেকে ভোর পর্যন্ত") রবার্ট রোদ্রিগেস পরিচালিত এবং কুয়েন্টিন টারান্টিনো  রচিত ১৯৯৬ সালে মুক্তিপ্রাপ্ত একটি অ্যাকশন/হরর চলচ্চিত্র। এর অভিনয়শিল্পীরা হলেন জর্জ ক্লুনি, হার্ভে কিটেল, কোয়েন্টিন টারান্টিনো, জুলিয়েট লুইস প্রমুখ।

তথ্যসূত্র 

মার্কিন চলচ্চিত্র
ইংরেজি ভাষার চলচ্চিত্র
১৯৯৬-এর চলচ্চিত্র
রবার্ট রড্রিগুয়েজ পরিচালিত চলচ্চিত্র
ধর্ষণ সম্পর্কে চলচ্চিত্র
মেক্সিকোর পটভূমিতে চলচ্চিত্র
বৈধব্য সম্পর্কে চলচ্চিত্র
হত্যাকারী সম্পর্কে চলচ্চিত্র
সাইকোপ্যাথ সম্পর্কে চলচ্চিত্র
বিবাচনকৃত চলচ্চিত্র
মার্কিন হাস্যরসাত্মক লোমহর্ষক চলচ্চিত্র
১৯৯০-এর দশকের ইংরেজি ভাষার চলচ্চিত্র
মিরাম্যাক্সের চলচ্চিত্র
কর্মহীন পরিবার সম্পর্কে চলচ্চিত্র
ক্যালিফোর্নিয়ায় ধারণকৃত চলচ্চিত্র
রবার্ট রদ্রিগেজ পরিচালিত চলচ্চিত্র
মার্কিন শোষণ চলচ্চিত্র
১৯৯০-এর দশকের মার্কিন চলচ্চিত্র
পারমাণবিক ভর

পারমাণবিক ভর হলো কোন মৌলিক পদার্থের একটি পরমাণুর ভর। পারমাণবিক ভরকে অনেকসময় একীভূত পারমাণবিক ভর একক হিসেবেও প্রকাশ করা হয়। পদার্থের অণুর ক্ষেত্রও একই রকম সংজ্ঞা প্রদান করা যায়। তখন এটিকে আণবিক ভর নামে ডাকা হয়। কোন পদার্থের আণবিক ভর এর পরমাণুগুলোর পারমাণবিক ভর থেকে বের করা যায়। কোন পদার্থের একটি অনুতে অবস্থিত প্রতিটি পরমাণুর পারমাণবিক ভরকে ঐ অণুর রাসায়নিক সংকেতে নির্দেশিত পরমাণুগুলোর স্ব স্ব অনুপাত দ্বারা গুণ করে গুণফলগুলোকে যোগ করলে ঐ অণুর আণবিক ভর পাওয়া যায়।

পারমাণবিক ভর কি
কার্বন-১২ আইসোটোপ এর একটি পরমাণুর ভর কে ১২ একক ধরে অন্যান্য মৌলের আপেক্ষিক পারমাণবিক ভর নির্ণয় করা হয়। কোন মৌলের একটি পরমাণুর ভর কার্বন 12 আইসোটোপের 1/12 অংশের তুলনায় যত গুণ ভারী,সেই সংখ্যাকে ওই মৌলের আপেক্ষিক পারমাণবিক ভর (বা সংক্ষেপে পারমাণবিক ভর) বলা হয়।

পারমাণবিক ভরের একক
পারমাণবিক ভর একক ( amu ) : পরমাণুর ভর মাপার জন্য ১৯৬১ খ্রিস্টাব্দের IUPAC সম্মেলনে যে একক ব্যবহার করার জন্য প্রস্তাব করা হয়,তা হচ্ছে পারমাণবিক ভর একক ( atomic mass unit সংক্ষেপে amu ) । [ amu = 1.6605 × 10-24g । একটি কার্বন -12 পরমাণুর ভরকে 12 amu একক ধরে এর হিসাব করা হয় । : পরমাণুর ভর = আপেক্ষিক পারমাণবিক ভর × 1.6605 × 10-24g

গ্রাম-পরমাণু
গ্রাম - পরমাণু ( gram - atom ) : কোনো মৌলিক পদার্থের পারমাণবিক ভরকে গ্রামে প্রকাশ করলে যে পরিমাণ হয় , সেই পরিমাণ মৌলিক পদার্থকে তার এক গ্রাম পরমাণু বলা হয় । যেমন , কার্বনের পারমাণবিক ভর 12। সুতরাং 12 g কার্বন হলো 1 গ্রাম পরমাণু কার্বন । এক গ্রাম পরমাণু পরিমাণ মৌলিক পদার্থে 6.022 × 1023 সংখ্যক পরমাণু থাকে । এ সংখ্যা অ্যাভোগাড্রো সংখ্যা ( Avogadro number ) হিসেবে পরিচিত । সুতরাং 12 g কার্বনে 6.022 × 1023 সংখ্যক কার্বন পরমাণু থাকবে।

তথ্যসূত্র

বহিঃসংযোগ 
 সকল মৌলিক পদার্থের পারমাণবিক ভরের তালিকা অণু শব্দের অর্থ ক্ষুদ্র। পরম অর্থ অত্যন্ত।
 IUPAC কর্তৃক প্রদত্ত আণবিক ভরের সংজ্ঞা
 Tutorial on the concept and measurement of atomic mass
 AME2003 Atomic Mass Evaluation  from the National Nuclear Data Center

ভর
পদার্থবিজ্ঞান
পরমাণু
রাসায়নিক ধর্ম
দ্য রোড টু উইগান পিয়ের

দ্য রোড টু উইগান পিয়ের ইংরেজ সাহিত্যিক জর্জ অরওয়েল কর্তৃক রচিত একটি বই। ১৯৩০-এর দশকের অর্থনৈতিক মন্দা (Great Depression) সমগ্র পশ্চিমা বিশ্বে আঘাত হানে। তারই পটভুমিতে অরওয়েল এই বইটি লিখেন। উইগ্যান শহর ইংল্যান্ডের উত্তরাঞ্চলে অবস্থিত। কয়লা উতপাদন ছিল এর মূল অর্থনৈতিক কর্মকাণ্ড এবং উইগ্যানবাসীদের কর্মসংস্থানের প্রধান সূত্র। মন্দার ক্ষতিকর প্রভাব উইগ্যানে প্রকটভাবে প্রতিফলিত হয়। অরওয়েল তার বইতে উইগ্যানবাসীদের দুঃখ-কষ্টের বিস্তারিত বিবরন তুলে ধরেন। পাশাপাশি তিনি লাগামহীন পুঁজিবাদের কঠোর সমালোচনা করেন। সামাজিক ন্যায়বিচারের পক্ষে ত্রিশের দশকে লিখিত গ্রন্থের মধ্যে দ্য রোড টু উইগান পিয়ের অন্যতম।

তথ্যসূত্র 
 George Orwell, a Life by Bernard Crick – Penguin 1980

পদটীকা

বহিঃসংযোগ 
 The Road to Wigan Pier - complete book with publication data and search feature.
 Orwell answers a question about Wigan Pier - Excerpt from a broadcast of the BBC's Overseas Service
 article from The Observer
  George Orwell Wigan in pictures from The Guardian

ইংরেজি উপন্যাস
লুসাকা

লুসাকা দক্ষিণাঞ্চলীয় আফ্রিকার রাষ্ট্র জাম্বিয়ার রাজধানী ও বৃহত্তম শহর।

লুসাকা জাম্বিয়ার প্রশাসন ও অর্থনীতির কেন্দ্র। লুসাকার বহু অধিবাসী সরকারি চাকুরি করেন কিংবা সেবাখাতে কাজ করেন। নগরীর অর্থনীতি মিশ্র প্রকৃতির, তবে এটি মূলত কৃষিবাণিজ্যের উপরে নির্ভরশীল। নগরীকে ঘিরে থাকা সমতল তৃণভূমিময় অঞ্চলগুলিতে কৃষি ও গবাদিপশুর খামার আছে, যেগুলির কৃষকেরা লুসাকাতে তাদের ফসল ও গবাদি পশু বিক্রি করে। এটি ভুট্টা ও তামাকের একটি প্রধান বিপণন কেন্দ্র। এখানে কিছু হালকা শিল্পকারখানা আছে, যেগুলিতে সিমেন্ট, বস্ত্র, চামড়া, জুতা, দুগ্ধজাত দ্রব্য, প্রক্রিয়াজাত খাদ্য ও পানীয় উৎপাদন করা হয়। শহরের কাছেই জাম্বিয়া বিশ্ববিদ্যালয় (১৯৬৫ সালে প্রতিষ্ঠিত) ও মুন্দা ওয়াংগা উদ্ভিদতাত্ত্বিক উদ্যানটি অবস্থিত। শহরের সীমার ঠিক বাইরে একটি আন্তর্জাতিক বিমানবন্দর অবস্থিত। শহরের বাইরে ভূদৃশ্যের একটি অন্যতম দর্শনীয় বৈশিষ্ট্য হল বহসংখ্যক ১০ থেকে ২০ ফুট উঁচু উঁইপোকার ঢিবি।

লুসাকা জাম্বিয়ার দক্ষিণ-মধ্যভাগে একটি চুনাপাথরের মালভূমির উপরে সমুদ্র সমতল থেকে ১২৭৯ মিটার উচ্চতায় অবস্থিত। এটি জাম্বিয়ার পরিবহন ব্যবস্থার কেন্দ্রবিন্দু। শহরটি তানজানিয়াতে গমনকারী উত্তর মহাসড়ক এবং মালাউইতে গমনকারী পূর্ব মহাসড়ক, দক্ষিণগামী লিভিংস্টোন সড়ক, এবং পশ্চিম মহাসড়ক চারটির সংযোগস্থলে অবস্থিত। লুসাকা থেকে জাম্বিয়ার লিভিংস্টোন ও এনদোলা শহরের পাশাপাশি তানজানিয়া পর্যন্ত রেল যোগাযোগ সুবিধা আছে। সরকারি কার্যালয়গুলির লুসাকার নতুন অংশে অবস্থিত। অন্যদিকে লুসাকার পুরাতন অংশটি রেলপথ ঘেঁষে গড়ে উঠেছে।

লুসাকা এলাকাতে বহু হাজার ধরে জনবসতি ছিল। ১৮৯০-এর দশকে ব্রিটিশ দক্ষিণ আফ্রিকা কোম্পানি স্থানীয় আফ্রিকান গোত্রদের কাছ থেকে এলাকাটি নিয়ন্ত্রণে নেয়। ১৯০৫ সালে একটি রেলপথের উপরে স্টেশন হিসেবে লুসাকা লোকালয়টি সৃষ্টি করা হয়। নিকটবর্তী একটি লেঞ্জে গোত্রের গ্রামের প্রধান লুসাকা-র নামে লোকালয়টির নামকরণ করা হয়। ১৯২৪ সালে যুক্তরাজ্য আনুষ্ঠানিকভাবে এখানে একটি উপনিবেশ স্থাপন করে, যার নাম উত্তর রোডেশিয়া। ১৯৩৫ সালে লুসাকাকে উত্তর রোডেশিয়া উপনিবেশের রাজধানী বানানো হয়। ১৯৪৮ সালে এখানে আফ্রিকান সমাজসমূহের সংঘ উত্তর রোডেশিয়া কংগ্রেস প্রতিষ্ঠা করে। ১৯৫৩ সালে উত্তর ও দক্ষিণ রোডেশিয়া সংঘবদ্ধ হবার পরে ১৯৬০ সাকে লুসাকা ব্রিটিশ শাসন অবসানের পক্ষে একটি নাগরিক অবাধ্যতা আন্দোলনের কেন্দ্রে পরিণত হয়। এর ফলস্বরূপ ১৯৬৪ সালে জাম্বিয়া একটি স্বাধীন দেশে পরিণত হলে লুসাকাকে সেটির রাজধানী নির্বাচন করা হয়। এরপর লুসাকার কলেবর উত্তরোত্তর বৃদ্ধি পেতে থাকে। বর্তমানে লুসাকা দক্ষিণাঞ্চলীয় আফ্রিকার সবচেয়ে দ্রুত উন্নয়নশীল নগরীগুলির একটি।

লুসাকা এলাকাটিতে মূলত নিয়াঞ্জা ও সোলি নামক আফ্রিকান নৃতাত্ত্বিক গোষ্ঠীর বসবাস। এছাড়া ইউরোপীয় ও এশীয় বংশোদ্ভূত সংখ্যালঘু সম্প্রদায়ও বিদ্যমান। ২০১৯ সালের প্রাক্কলন অনুযায়ী বৃহত্তর লুসাকা নগরীতে প্রায় ৩৩ লক্ষ লোকের বাস ছিল। নগর প্রশাসনের দাপ্তরিক ভাষা ইংরেজি, তবে স্থানীয় জনসাধারণ নিয়ঞ্জা ও বেম্বা ভাষাগুলিতে কথা বলে।

আরও দেখুন 

 দক্ষিণ আফ্রিকা মুক্তি পথ 
 কাউয়ে রেলসেতু 
 কোম্বোনি

তথ্যসূত্র

গ্রন্থ ও রচনাপঞ্জি

বহিঃসংযোগ 

 
 Lusaka City Council
 Zambia Tourism page on Lusaka

তথ্যসূত্র 

জাম্বিয়ার শহর
আফ্রিকার রাজধানী
পাকিস্তান পিপলস পার্টি

পাকিস্তান পিপলস্ পার্টি পাকিস্তানের প্রধানসারির রাজনৈতিক দল।

আরও দেখুন
 জমিয়ত উলামায়ে ইসলাম (ফ)

তথ্যসূত্র 

পাকিস্তানের রাজনৈতিক দল
পাকিস্তান পিপলস পার্টি
১৯৬৭-এ পাকিস্তানে প্রতিষ্ঠিত